Verbe personale (Modurile personale/predicative)

Modurile personale își schimbă forma după persoană.

În modurile personale verbele au funcția sintactică de predicat, motiv pentru care sunt numite și moduri predicative.

Modurile personale sunt: indicativ, conjunctiv, condițional-optativ, imperativ.

Modul indicativ

– o acţiune reală, sigură.

Exemple: scriu, scriam, am scris, scrisesem, scrisei, voi scrie, o să scriu, voi fi scris, oi scrie, mănânc, alerg.

Modul conjunctiv

– o acţiune posibilă, realizabilă.

Exemple: să scriu, să fi scris, să mănânc, să alerg.

Modul condiţional-optativ

– condiţie, opţiune, dorinţă.

Exemple: aş scrie, aş fi scris, aş mânca, aş alerga.

Modul imperativ

– o poruncă, un îndem.

Exemple: Scrie!, Scrieţi!, Mănâncă!, Aleargă!

Verbe n epersonale (Modurile nepersonale/nepredicative)

Modurile nepersonale nu-și schimbă forma după persoană și nu pot avea funcția sintactică de predicat.

Modurile nepersonale mai sunt numite și moduri nepredicative.

Modurile nepersonale sunt: infinitiv, participiu, gerunziu, supin.

Modul infinitiv

– denumeşte acţiunea.

Exemple: a scrie, a fi scris, a mânca, a veni, a părea, a vorbi, a citi.

Modul gerunziu

– acţiune în desfăşurare.

Exemple: scriind, mâncând, venind, părând, vorbind, citind.

Modul participiu

– acţiune terminată.

Exemple: scris, mâncat, venit, părut, vorbit, citit.

Modul supin

– scopul acţiunii.

Exemple: de scris, de mâncat, de vorbit, de citit.



